**TECHNINĖ SPECIFIKACIJA**

1. PIRKIMO OBJEKTAS

Perdavimo tinklo dispečerinės vaizdo sienos (1 lentelė) aptarnavimo ir atsarginių dalių tiekimo (2 lentelė) paslaugos (toliau – Paslaugos).

1. PIRKIMO OBJEKTO PRITAIKYMO SRITIS

2.1.Vaizdo sieną sudaro 21 vnt. SAMSUNG 55“ monitoriai, jų laikikliai, vaizdo valdymo įtaisas Crestron, vaizdo kontroleris, vaizdo keitikliai iš HDMI į Ethenet ir programinė įranga Matrox MuraControl (Techninės specifikacijos 1 lentelė).

2.2. Paslaugos teikėjas negali siūlyti Prekių (įskaitant jų sudedamąsias dalis) ar paslaugų, jei prekių (įskaitant jų sudedamąsias dalis) kilmė yra ar paslaugos teikiamos iš Viešųjų pirkimų įstatymo 92 straipsnio 15 dalyje numatytame sąraše nurodytų valstybių ar teritorijų.

1. TECHNINIAI REIKALAVIMAI, KURIUOS TURI ATITIKTI PERKAMA PASLAUGA
   1. **Reikalavimai Paslaugai**
      1. Paslaugos teikėjas pagal Užsakovo iškvietimą atlieka vaizdo sienos komponentų atstatymą, sustojimų priežasčių likvidavimą, defektinių mazgų keitimą, gedimų paiešką, įrangos testavimą, programinės įrangos įdiegimo ir derinimo paslaugas.
      2. Paslaugos teikėjas teikia aptarnavimo paslaugą: techninę pagalbą, patarimus ir konsultacijas tikrinimo, remonto ir priežiūros klausimais.
      3. Aptarnavimai turi būti atliekami remiantis Sutartyje numatyta paslaugos teikimo tvarka.
      4. Aptarnavimai yra vykdomi darbo ir nedarbo dienomis nuo 7:30 val. iki 16:30 val. (Techninės specifikacijos 3 lentelė). Šventinėmis dienomis aptarnavimas neatliekamas.
      5. Aptarnavimai atliekami pagal Užsakovo užsakymus, kurie yra siunčiami Paslaugos teikėjo nurodytu elektroninio paštu arba telefonu.
      6. Pasirašius sutartį tiekėjas turi pateikti į Užsakovo atsargų sandėlį 1 (vieną) vaizdo monitorių, 1 (vieną) monitoriaus garantijos pratęsimą iki 5 (penkių) metų, nemažiau kaip 1 (vieną) vaizdo keitiklių komplektą, 1 (vieną) vaizdo kontrolerio įėjimų plokštę, 1 (vieną) vaizdo kontrolerio išėjimų plokštę, nemažiau kaip 1 (vieną) kietą diską (Techninės specifikacijos 2 lentelė).
      7. Prekės į Užsakovo sandėlį turi būti pristatomos ne vėliau kaip per 49 (keturiasdešimt devynias) kalendorines dienas.
      8. Išnaudojus iš atsargų sandėlio nors vieną vaizdo sienos dalį, sandėlis turi būti papildomas kita.
      9. Paslauga turi būti atliekama šiais terminais:
         1. Paslaugos teikėjas ne vėliau kaip per 2 valandas po užsakymo pateikimo patvirtina (nurodo) apie galimą Paslaugos teikėjo specialistų atvykimo laiką, kuris turi būti ne vėlesnis kaip 8 valandos darbo metu nuo užsakymo pateikimo.
         2. Gedimui pašalinti numatomas kuo trumpesnis terminas, kuris negali viršyti 48 valandų, išskyrus atvejus išvardintus 3.1.9.3 punkte.
         3. Jeigu gedimui pašalinti reikalinga atsargines dalis atsisiųsti iš užsienio, tokiu atveju Paslaugos teikėjas pašalina gedimą per kitą protingą terminą, suderintą su Užsakovu elektroniniu paštu.
         4. Jeigu gedimas dėl objektyvių priežasčių negali būti pašalintas laiku, šalims susitarus Paslaugos teikėjas privalo pasiūlyti laikiną sprendimą.
         5. Laikino sprendimo pateikimas neatleidžia Paslaugos teikėjo nuo įsipareigojimų pilnai pašalinti atsiradusius gedimus ir atstatyti pilną Užsakovo sistemos funkcionalumą.
      10. Apie aplinkybes, kurios kliudo tinkamai vykdyti įsipareigojimus ar kelia grėsmę teikiamų paslaugų kokybei bei terminams, Paslaugos teikėjas nedelsdamas informuoja Užsakovą raštu.
      11. Paslaugos teikėjas įsipareigoja Paslaugą teikti laikantis Užsakovo lokaliniuose teisės aktuose numatytų reikalavimų.
      12. Paslaugos teikėjas negali keisti sistemų administravimo ir aptarnavimo slaptažodžių.
   2. **Paslaugos priėmimo tvarka**
      1. Suteiktų Paslaugų priėmimą atlieka Užsakovo atstovas, dalyvaujant Paslaugos teikėjo atsakingam asmeniui.
      2. Suteiktų Paslaugų perdavimo-priėmimo aktas pasirašomas dviem egzemplioriais, po vieną abiem šalims.
   3. **Garantijos**
      1. Paslaugos teikėjas suteiktoms Paslaugoms suteikia ne mažiau kaip 12 (dvylikos) mėnesių garantinį laiką. Jei tiekiamos įrangos ar atsarginių dalių gamintojas ne Paslaugos teikėjas garantinis terminas nustatomos pagal atitinkamo gamintojo suteikiamos garantijos sąlygas, o Paslaugos teikėjas atsako už tokių įrenginių garantinį aptarnavimą.
      2. Garantinis terminas skaičiuojamas nuo Paslaugos perdavimo-priėmimo akto pasirašymo dienos.
      3. Garantiniu metu apie pastebėtus trūkumus Užsakovas praneša Paslaugos teikėjui raštu arba elektroniniu paštu. Paslaugos teikėjas įsipareigoja savo sąskaita pašalinti atsiradusius gedimus ne ilgiau kaip per 7 (septynias) dienas, jeigu šie gedimai atsirado ne dėl Užsakovo ar trečiųjų asmenų kaltės.

1 lentelė Vaizdo sieną sudaro:

|  |  |  |  |
| --- | --- | --- | --- |
| **Eil. Nr.** | **Įrangos pavadinimas** | **Trumpa charakteristika, modelis** | **Kiekis, vnt.** |
|  | Vaizdo monitorius | Samsung 55“ Samsung UD55D | 9 |
|  | Vaizdo monitorius | Samsung 55“ Samsung UD55E-B | 12 |
|  | Monitorius laikiklis | Laikiklis leidžia monitorius sujungti tarpusavyje į vaizdo sieną. Leidžia reguliuoti kiekvieno atskiro vaizdo monitoriaus padėtį horizontaliai ir vertikaliai.  Leidžia kiekvieno monitorių atitraukti nuo sienos, bei gauti pilną prieigą prie monitoriaus jungčių bei patogią monitoriaus aptarnavimo galimybę iš priekio. Grąžinant monitorių į vietą mechanizmas fiksuojasi automatiškai. | 21 |
|  | Vaizdo valdymo įtaisas | Crestron MPC M10 | 1 |
|  | Vaizdo kontroleris | Kompiuteris Intel Xeon E5 1660, 16 GB operatyvinės atminties, 2 vnt. 1 TB kietas diskas, RAID1 duomenų masyvas, 2 vnt. Matrox vaizdo įėjimų plokštė Matrox IPX, 2 vnt. vaizdo išėjimų plokštė Matrox C680, du maitinimo šaltiniai, Windows 7 Pro operacinė sistema | 1 |
|  | Vaizdo keitikliai | Kramer PT-871/2XR-KIT keitikliai iš HDMI į vytą porą | 12 |
|  | Programinė įranga | Matrox MuraControl | 1 |

2 lentelė Įranga užsakoma atsiradus poreikiui.

|  |  |  |
| --- | --- | --- |
| **Eil. Nr.** | **Prekės pavadinimas, techninė charakteristika** | **Preliminarus kiekis, vnt.** |
| 1. | Vaizdo monitorius nemažiau kaip 55“, profesionalus, suderinamas su esamais monitoriais Samsung UD55D ir Samsung UD55E-B.  Skiriamoji geba nemažiau kaip 1920x1080. Technologija ne blogesnė kaip D-LED. Ryškumas nemažiau kaip 500 nit. Kontrastas nemažiau kaip 1200:1. Žiūrėjimo kampai (H/V) nemažiau kaip 178/178 laipsniai. Spalvų gylis nemažiau kaip 8 bit. Atsako laikas ne daugiau kaip 8 ms. Valdymo sąsajos ne mažiau kaip Ethernet ir 1xRS232. Vaizdo signalo išvestis ne mažiau kaip 1xDP. Vaizdo signalo įvestys ne mažiau kaip 1xDVI-D, 1xHDMI, 1xDP. Monitorius su integruota spalvų kalibravimo funkcija, leidžiančia konfigūruoti šiuos parametrus: gamma korekcija (pilkos spalvos skalės derinimas), baltos spalvos balansas (spalvos temperatūra). Maitinimas turi būti integruotas į korpuso vidų. Dviejų suglaustų monitorių bendras rėmelio storis turi būti ne didesnis kaip 3,5 mm. („Bezel-to-Bezel“). Šis rėmelio storis turi būti išlaikytas nepriklausomai nuo pasirinkto monitorių tvirtinimo būdo. Monitorius turi turėti CE sertifikatą EN60950-1, EN55022, EN55024, bei sertifikatą Energy Star 6.0. Kiekvienas atskiras vaizdo sienos monitorius turi leisti valdyti nustatymus naudojant nuotolinio valdymo jungtis ir dedikuotą valdymo sprendimą.  Nuotolinio valdymo sprendimas turi leisti: identifikuoti neveikiančius monitorius bei monitorius, kurių lempų ir (ar) temperatūros sensoriai pranešė apie sutrikimus, priskirti monitoriui unikalų identifikatorių, įjungti/išjungti monitorių, pakeisti vaizdo šaltinį, valdyti vaizdo kokybės nustatymus (kontrastas, ryškumas, spalva, spalvų gamą), užrakinti/atrakinti mygtukus bei nuotolinio valdymo pulto kontrolę. | 2 |
| 2. | Vaizdo ekrano garantijos pratęsimas iki 5 metų | 2 |
| 3. | Vaizdo keitiklių komplektas (2 vnt.)  Komplektas skirtas perduoti aukštos raiškos skaitmeninį vaizdo signalą per „vytos poros“ tipo kabelį. Siųstuvas ir imtuvas turi būti suderinami su HDCP. Vaizdo signalo perdavimo atstumas – ne mažiau kaip 70 metrų (3840x2160 skiriamoji geba) ir ne mažiau kaip 45 metrai (4090x2160 skiriamoji geba).  Siųstuvo įvestis ne mažiau kaip 1xHDMI arba analogiška skaitmeninė.  Imtuvo išvestis ne mažiau kaip 1xRJ45. Signalo perdavimas tarp siųstuvo ir imtuvo užtikrinama vienu kabeliu.  Įvestis ne mažiau kaip 1xRJ45. Išvestis – ne mažiau kaip 1xHDMI arba analogiška skaitmeninė.  Signalo perdavimas tarp siųstuvo ir imtuvo užtikrinama vienu kabeliu.  Sistemoje siųstuvas-imtuvas į elektros tinklą (220V) turi būti jungiamas tik vienas iš įrenginių, kitas įrenginys turi maitintis per „vytos poros“ kabelį, kuriuo perduodamas vaizdo signalas. | 5 |
| 4. | Vaizdo kontrolerio įėjimų plokštė.  Vaizdo išvestys (Video Out: DP, DVI, HDMI arba kitos suderinamos su vaizdo sienos monitoriais skaitmeninės jungties pavidalu). Vaizdo išvesčių kiekis turi būti iki 6 ekranų.  Kiekvienas išvesties kanalas turi palaikyti ne mažesnę kaip iki 1920x1200@60Hz skiriamąją gebą imtinai. Plokštė suderinama su Matrox MuraControl programine įranga. | 1 |
| 5. | Vaizdo kontrolerio išėjimų plokštė ne mažiau kaip 4 vaizdo įvestys (Video In: DP, DVI, HDMI arba kitos analogiškos suderinamos su HDMI, skaitmeninės jungtys). Kiekvienas įvesties kanalas turi palaikyti ne mažesnę nei 4096x2160@60Hz skiriamąją gebą imtinai. Plokštė suderinama su Matrox MuraControl programine įranga. | 1 |
| 6. | Kietasis diskas nemažiau kaip 1TB, 3,5“ dydžio, nemažiau kaip 7200 rpm, SATA3, nemažiau kaip 5 metų garantija. | 2 |

3 lentelė Aptarnavimo valandų lentelė

|  |  |
| --- | --- |
| **Paslauga** | **Preliminarus valandų kiekis, val.** |
| Specialistas(darbo metu) | 100 |
| Specialistas(nedarbo metu) | 5 |